cyanic-selkie/wikianc huggingface dataset:
Vincent Vittoz
Aktiv
Vittoz fekk sitt internasjonale gjennombrot i desember 2000 med ein andre- og ein tredjeplass i verdscupen. Han tok sin fyrste av sju individuelle sigrar i verdscupen då han 23. november 2002 vann 10 km fristil i svenske Kiruna.
Slumkey Island
Slumkey Island er den største øya i gruppa som ligg aust for Tupman Island i Pitt Islands i Biscoe Islands. Ho vart først nøyaktig vist på eit argentinsk kart frå 1957. Ho vart namngjeven av United Kingdom Antarctic Place-Names Committee (UK-APC) i 1959 etter Honorable Samuel Slumkey, ein karakter i Charles Dickens-romanenn Pickwick Papers.
Vincent Vittoz
Aktiv
I OL-sesongen 2006 hamna Vittoz på tredjeplass i verdscupen, med ein einsleg tevlingssiger i Nove Mesto. Også i 2007 og 2008 vann han eitt verdscuprenn for sesongen. I tillegg sikra han seg sigeren i to etapperenn i verdscupturnear. Til saman var han 23 gongar på pallen etter verdscuprenn.
Vittoz la opp i 2011.
Louhans
Louhans er ein by og kommune aust i Frankrike. Han er sous-préfecture (underprefektur) i departementet Saône-et-Loire i regionen Bourgogne-Franche-Comté og har om lag 6 000 innbyggjarar.
Sho Tajima
Sho Tajima er ein japansk fotballspelar.
Han spela for klubben Roasso Kumamoto.
Visekorporal
Visekorporal var til den blei avskaffa i 1992 ei militær grad i det norske forsvaret. Den var rangert mellom meinig og korporal. Distinksjonen til ein visekorporal var éin vinkel.
Safir
Safir (frå gresk σάπφειρος; sappheiros, 'blå stein') er ein særs verdfull, blå edelsteinvariant av mineralet korund, eit aluminiumoksid (α-Al2O3), når fargen er ein annan enn raud eller mørk rosa. Dersom det er tilfelle blir edelsteinen kalla rubin, og blir sett på som ein eigen type edelstein. Spor av andre grunnstoff som jarn, titan eller krom kan gje fargar som korundblå, gul, rosa, purpur, oransje eller ein grønaktig farge. Rosa-oransje safir blir òg kalla padparadscha. Rein krom er ei særskilt ureining for rubinar. Men ein kombinasjon av t.d. krom og titan kan gje ein safir som er ulik frå raud.
Safirar er vanleg nytta i smykke. Safir kan finnast naturleg i ulike sedimentære bergartar eller steinformasjonar eller dei kan bli produserte kunstig i form av store krystallar, boules, for både industriell eller dekorativ bruk.
Gode safirar kjem særleg frå Kashmir, Thailand og Sri Lanka. Det er ein sjeldan rubinførekomst ved Froland i Aust-Agder.
Emilia Fox
Emilia Rose Elizabeth Fox er ein britisk skodespelar som fekk gjennombrotet sitt med filmen Pianisten i 2002. Emilia Fox er dotter av skodespelarane Edward Fox og Joanna David.
Langeskavltinden
Langeskavltinden er eit fjell i Vang kommune i Innlandet. Det har ei høgd på 2014 meter over havet og er det 186. høgaste fjellet i landet av fjella med primærfaktor på minst 50 meter.
Yuki Yamazaki
Yuki Yamazaki er ein japansk fotballspelar.
Han spela for klubben Roasso Kumamoto.
Pedofili
Pedofili (frå gr. pais (barn) + filos (ven, elskar) er ein parafili kjenneteikna av at ein person vert kjenslemessig og seksuelt tiltrekt av barn som ikkje har kome i puberteten. Vaksne som er tiltrekte av barn som er i puberteten, vert kalla hebefile, men ordet pedofili vert også brukt om desse, særleg opp til barnet har nådd den seksuelle lågalderen. Tidlegare trudde ein at dei fleste pedofile var menn.
Ordet pedofili vert ofte feilaktig brukt synonymt med seksuelle overgrep mot barn og med incest. Pedofili og andre parafiliar har òg lenge vorte sett på som ei psykisk liding, og pedofili er framleis rekna for å vera ein psykiatrisk diagnose. I dei siste åra har nokre pedofile i Noreg jobba for å spreia informasjon om det dei sjølve meiner om pedofili og om korleis dei lever som pedofile utan å skada barn. Den norske advokaten Tor Erling Staff har også gått så langt som å seia at det ikkje er noko gale i at vaksne har sex med barn.
Stortingets utanrikskomité
Stortingets utanrikskomité er ein tidlegare fagkomité på Stortinget. Han blei oppretta 22. oktober 1993, og avløyste då Stortingets utanriks- og konstitusjonskomité. Komiteen blei lagt ned 30. september 2009, og blei då erstatta av Utanriks- og forsvarskomiteen.
Arbeidsoppgåver
Stortingets utanrikskomité handsama mellom anna saker om utanrikspolitikk, utviklingshjelp, internasjonale avtalar, Svalbard og polarområda. Utanrikskomiteen hadde 14 medlemmer. Desse var også medlemmar av Stortingets utvida utanrikskomité, og av EØS-utvalet. Utanrikskomiteen hadde hovudsakleg ein førebuande funksjon; den førebudde saker som skulle handsamast i plenum i Stortinget. Vidare hadde den i prinsippet ein kontrollfunksjon i det den hadde ansvaret for å føre kontroll med regjeringa sin politikk. Komiteen var vanlegvis ikkje eit forum for utanrikspolitisk debatt.
Den utvida utanrikskomiteen
Viktige utanrikspolitiske, tryggingspolitiske og handelspolitiske saker blei drøfta med regjeringa i Stortingets utvida utanrikskomité. I den utvida komiteen sat dei vanlege medlemmane i utanrikskomiteen, og i tillegg Stortingspresidenten og visepresidenten (viss dei ikkje allereie var medlemmer av komiteen), vidare leiaren i forsvarskomiteen og inntil 11 medlemmar valde av Stortinget etter forslag frå valkomiteen. Medan utanrikskomiteen kunne beskrivast som ein saksførebuande komité, kunne den utvida utanrikskomiteen beskrivast som ein konsulterande komité. Her møtte gjerne utanriksministeren, men også forsvars- eller justisministeren for å gjere greie for aktuelle saker. Ved denne konsultasjonsrolla mellom regjering og storting skilde den utvida utanrikskomiten seg frå arbeidsmåten i dei andre stortingskomiteane. Den var ein politisk tung komité med mange medlemmer, og møta hadde ein formell hierarkisk struktur.
Forhandlingane i den utvida komiteen var hemmelege, viss ikkje anna blei bestemt. Det same gjaldt for fellesmøte denne komiteen hadde med andre komitear. Leiaren kunne bestemme at også innkallinga til møtet skulle vere hemmeleg. Regelen er at møtereferata ikkje skal offentleggjerast før etter 30 år. Hemmeleghaldet har fleire gongar blitt kritisert som unødvendig og udemokratisk.
Den utvida utanrikskomiteen er vidareført i den noverande Stortingets utvida utanriks- og forsvarskomité, som har ei tilsvarande rolle og arbeidsmåte.
Historie
Tre av formennene i perioden frå 1953 har vore statsminister: Gro Harlem Brundtland, Kåre Willoch og Thorbjørn Jagland. Tre har vore utanriksminister: Jan Petersen, Bjørn Tore Godal og Thorbjørn Jagland. Til saman har ni av dei sete i regjering. Av førkrigstida sine komitéformenn står Carl Joachim Hambro d.e. som den uomstridd leiande med 20-årsperioden 1925–1945, rett nok var fem av desse åra i eksil. Då han gjekk ut av Stortinget i 1957 (han var vald representant frå 1919) hadde han vore medlem av komiteen sidan opprettinga, altså i 34 år.
Auke i verksemda til komiteen
I dag er komitésekretæren også avdelingssjef med to underlagde seksjonar – Internasjonalt sekretariat og Nordisk Råds sekretariat med i alt 17 tilsette. Komitésekretæren har dermed eit samla, koordinerande ansvar i administrasjonen for Stortinget si internasjonale verksemd. Avdelinga bistår utanrikskomiteen, den utvida komiteen og EØS-utvalet, og bistår også presidentskapen sitt internasjonale arbeid og delegasjonane til internasjonale parlamentariske forsamlingar – NATO, OSSE, Europarådet, Den interparlamentariske union, EFTA og EØS sine parlamentariske komitear og det bilaterale samarbeidet med Europaparlamentet, Nordisk Råd, Arktisk Råd, Barents-parlamentarikarsamarbeidet og Den parlamentariske østersjøkonferansen. I tillegg til komitésekretæren blir i dag tre medarbeidarar i avdelinga rekruttert frå utanrikstenesta. .
Evklid
Evklid eller Euklid (gresk: Εὐκλείδης – Eukleídēs; fødd omkring 325 f.Kr., død omkring 265 f.Kr.) var ein gresk matematikar som underviste i Alexandria i noverande Egypt i den greske antikken. Evklid er rekna som ein av dei største matematikarane i antikken. Han skreiv mange matematiske verk, det mest kjende er Stoikheia (’Elementa’), som gjer greie for oppbygginga av plangeometrien, og som danna grunnlaget for matematisk granskingsarbeid opp mot vår tid.
Frå Evklid har vi omgrepa
Motsett har vi omgrepet ikkje-evklidsk geometri.
Christian Adolph Diriks
Christian Adolph Diriks var ein dansk-norsk jurist som var utsending til riksforsamlinga på Eidsvoll i 1814.
Diriks var fødd i København. Han byrja sturdere i 1790, og stod til cand. jur. i 1795. Frå 1799 arbeidde han ved hoff- og stadsretten i København. År 1806 vart han tilsett assessor i Kristiansands stiftsoverrett. 1809 var han prisekommissær for den engelske konvoien som vart innteken til Kristiansand. Han var byfut og sorenskrivar i Laurvig frå 1812.
Dei 24 stemmerettsføre i Larvik valde Diriks til representant på riksforsamlinga under eit møte i kyrkja den 4. mars 1814. På Eidsvoll høyrde han til sjølvstendepartiet, og sat i reglementskomitéen og konstitusjonskomitéen. Han var såleis ein av dei som redigerte utkasta til Grunnlova, og han hadde stor innverknad på dette arbeidet.
Diriks var også med på det overordentlege stortinget 1814, men då som representant frå Kristiania. 18. november 1814 vart han statsråd i den nydanna regjeringa, som sjef for politidepartementet (seinare kalla justis- og politidepartementet). Dette embetet hadde han fram til 1825. Han vart då flytta over i kyrkje- og undervisingsdepartementet. Dette departementet var han sjef for fram til 1836, då han under ei politisk krise vart tvinga til å søke avskjed. På sine eldste dagar gjekk Diriks mot feiringa av grunnlovsdagen 17. mai, då han meinte det var ein provokasjon mot Sverige. Christian Adolph Diriks var far til fyrdirektøren og teiknaren Carl Fredrik Diriks. Han døydde i Kristiania.
Kvemming
Kvemming er ei nemning på personar som kjem frå Kvam herad i Hardanger.
Sjå òg kategorien Folk frå Kvam.
Pietro Piller Cottrer
Pietro Piller Cottrer er ein italiensk tidlegare langrennar frå Pieve di Cadore i Belluno-provinsen. Han vart verdsmeister på 15 km i 2005 og olympisk meister med Italia i 4 x 10 km stafett i 2006. I perioden 1997-2010 vann han fire OL-medaljar og tre VM-medaljar.
Aktiv
Cottrer slo gjennom i 1997-sesongen med fjerdeplass på tremila og stafettbronse i Ski-VM 1997 i Trondheim. Seinare i sesongen vann han ein klar siger på 50 km i Holmenkollen.
Smiggers Island
Smiggers Island er ei øy som ligg 1 nautisk mil (1,9 km) søraust for Weller Island i Pitt Islands i Biscoe Islands. Photographed by Hunting Aerosurveys Ltd. i 1956, og kartlagd frå desse bileta av Falkland Islands Dependencies Survey (FIDS). Ho vart namngjeven av United Kingdom Antarctic Place-Names Committee (UK-APC) i 1959 etter Joseph Smiggers, evig visepresident i Pickwick Club i Charles Dickens-romanen Pickwick Papers.
Pietro Piller Cottrer
Aktiv
Cottrer fekk bronsemedaljen på 30 km under Ski-VM 2007 i Sapporo, slått i spurten av tyskarane Axel Teichmann og Tobias Angerer. Sesongen 2008 noterte han seg for to tevlingssigrar i verdscupen i langrenn, og enda på tredjeplass i turneringa då poenga vart talde opp ved sesongslutt. I januar 2009 vann han sitt sjette og siste verdscuprenn, ein 30 km med skibyte i OL-løypene i Whistler Mountain i Canada. Under Vinter-OL året etter tok han i same løypene sølvmedalja på 15 km, 24 sekundar bak den suveren vinnaren, sveitsaren Dario Cologna.
Hauenstein-Ifenthal
Hauenstein-Ifenthal er ein kommune i distriktet Gösgen i kantonen Solothurn i Sveits. Kommunen har innbyggjarar  og eit areal på. Kommunesenteret ligg 675 meter over havet.
Han består av landsbyane Hauenstein og Ifenthal samt spreidde busetnader.
Ektemann
Ektemann eller berre mann er saman med husbond og kall er nemningar brukte om ein mannleg ektefelle. I mange samfunn blir det forventa av ein mann at han skal gifta seg og bli ein god ektemann.
Juridisk stilling
I likestilte samfunn er ein mann juridisk likestilt med ei hustru. I patriarkalske samfunn kan han ha delvis eller opp mot full mynde over kona og familien sin. I nokre matriarkalske samfunn kan ektemannen vera underordna kona. Ein ektemann kan ha betre høve til å ta ut skilsmål enn kona, men kan også ha mindre foreldrerett enn kvinna, og større plikt om å betala underhald om ein skulle skiljast.
Ansvar
Det blir ofte forventa at ein ektemann skal leva saman med og ha seksuell omgang med kona si. Ofte blir det venta at han skal visa truskap mot henne, men her har mange samfunn ofte noko mildare reglar for ektemenn enn for hustruer. Har han fleire koner kan det vera eit krav at han behandlar dei likt.
Ein ektemann kan ofte ha ansvar for å forsørgja familien han er overhovud for ved å skaffa mat og materiale eller middel til å kjøpa dei for. Ein måte å visa seg som ein god mogleg ektemake på kan vera å ha mykje eigedom, ein god jobb eller kunne betala ein brurepris. Mange ektemenn har også som ansvar å oppdra og utdanna ungane sine, særleg når dei er litt eldre.
Mynde
I patriarkalske samfunn kan ein mann ha stilling som familieoverhovud. I likestilte samfunn venter ein at ei kone og ein mann blir samde om avgjerdsler som gjeld familien deira.
Raudbeinhonningkrypar
Raudbeinhonningkrypar (Cyanerpes cyaneus) er ein fugl i tanagarfamilien. Han lever i nordlege del av neotropisk område frå det sørlege Mexico, Trinidad og Tobago, sørover til Peru, Bolivia og sentrale Brasil inkludert Rio de Janeiro. I tillegg lever han på Cuba der han truleg er innført.
Skildring
Raudbeinhonningkryparar er i gjennomsnitt 12,2 centimeter lange, veg 14 gram og har eit middels langt svart, litt nedbøygd nebb. Praktdrakta til hannar er fiolettblå med svarte venger, hale og rygg, og lysraude bein. Krona er turkis, og undersida av vengen som berre er synleg under flyging, er sitrongul. Etter hekkesesongen, myter han til ei mørkare fjørdrakt, eklipsdrakt, hovudsakleg grøn med svarte venger.
Hoer og ungfuglar er hovudsakleg grøne, med bleikare, svakt stripa underside. Beina er raudbrune hos hoer, og brune hos unge fuglar.
Charolles
Charolles er ein liten by og kommune aust i Frankrike. Han er sous-préfecture (underprefektur) i departementet Saône-et-Loire i regionen Bourgogne-Franche-Comté og har om lag 3 000 innbyggjarar.
Raudbeinhonningkrypar
Skildring
Lætet til raudbeinhonningkryparar er ein tynn, høgtona 'tsip'.
Charolles
Charolles ligg der elvane Semence og Arconce renn i hop, 60 km nordvest for Mâcon.
Raudbeinhonningkrypar
Skildring
Raudbeinhonningkryparar lever ofte i små grupper, ein finn dei i skogkanten, i open skog, og i kakao og sitrusplantasjar der dei lever av frukt, leddyr og nektar. Han immiterer ofte lætet til øgleugle, Glaucidium brasilianum.
Hoa byggjer eit lite koppforma reir i eit tre, og rugar kullet av to brunflekka, kvite egg i 12-13 dagar. Ungane treng ytterlegare 14 dagar til dei er flygedyktige.
Corno Bianco
Corno Bianco er eit 3 320 meter over havet høgt fjell i Wallis-Alpane i den italienske regionen Piemonte.
Fjelltoppen er på fjellryggen mellom Valsesia i aust og Aostadalen i vest. Sjølve toppunktet er om lag 500 meter aust for den vasskiljet og høyrer dermed til Piemonte. Rundt fjellet ligg nokre små isbrear, med Ghiacciaio d'Otro på austsida som den største. I skråningane opp mot Corno Bianco ligg fleire små fjellvatn; 'Lago Tialli Superiore' og 'Lago Tialli Inferiore' i Val d'Otro; Lago Bianco, Lago Nero og Lago Verde i Val Vogna, samt 'Laghetti di Netschio' i Val di Gressoney.
Jens Amundsson Fenstad
Jens Amundsson Fenstad (fødd i Rissa i Sør-Trøndelag i 1778, død i Bergen 9. november 1825) var ein norsk lovbrytar og falskmyntar, og han var den siste her til lands som vart avretta for falskmynteri. Han er den einaste i norsk historie som har vorte dømd til døden fire gonger, og for fire ulike forhold.
Bakgrunn
Jens Amundsson Fenstad vart døypt den 3. mai 1778 i dåverande Stadsbygd prestegjeld. Garden Fenstad ligg i noverande Rissa kommune. Far hans var gardbrukar på eige bruk. Jens gifta seg i 1801 og vart far til fire born. I fire år dreiv han gard på Hitra, før han flytta tilbake til Fenstad.
Tidleg kom han i konflikt med både grannar og med lovverket. Han vart skulda for både nasking, tjuveri, omstreiferi og til sist for falskmynteri.
Første arrestasjonen fann stad i 1807, då vart han dømd for å ha stole fiskegarn frå sin eigen far. I seks månader sat Fenstad i Trondheim tukthus. Der lærte han falskmynteri av medfangen Ivar Mæhlum frå Orkdal (kjelde: "Jens Fenstad - falskmynter på sin hals", Nidaros Forlag 1985).
Fyrste dødsdomen
I 1812 vart han på nytt arrestert for tjuveri. Under forhøyr vedgjekk han å ha forfalska fleire hundre riksdalar. Medan saka pågjekk rømde Fenstad frå arresten fleire gonger. Fyrst 27. juni 1818 vart dødsdomen forkynt i Høgsterett. Allereie 17. august 1818 fekk han nåde av Kongen; den nye straffa var festningsarrest på livstid. Han skulle vere denne livstida på Bergenhus festning, eit tiltak meint å gjere nye fluktforsøk vanskeleg.
Andre dødsdomen
Medan Fenstad sat på Bergenhus festning, framstilte han nye, falske setlar. For dette vart han 19. februar 1820 dømt til døden for andre gong. I mellomtida hadde han rømt på ny, men etter å ha blitt fanga fekk han nåde for andre gong, dagsett 3. juni 1820. Den nye straffa var atter livstid på Bergenhus festning, no under strengt vakthald.
Tredje dødsdomen
Også under dette fengselsopphaldet laga Fenstad falske setlar om natta, medan han var lenka til ein stokk saman med andre fangar. Atter ein gong vart han dømt til døden av Høgsterett, no 10. september 1822. Denne gongen bad justisdepartementet om at domen skulle fullbyrdast, men kongen gav Fenstad nåde nok ein gong (14. oktober 1822). På ny fekk han livstidsstraff, innleia med piskestraff (27 slag).
Flukt, på frifot og fjerde dødsdomen
Like før pinse i 1823, rømde Fenstad atter ein gong. Sogningen Ola Knutsson Skjerdal planla og fekk hjelp med gjennomføre røminga av ein soldat frå Sykkylven. Soldaten skaffa Fenstad ei klokkefjør som var tilfila i kanten, og lykjel til å låse opp handjarn og fotjarn. Med klokkefjøra fila Fenstad av ei jarnstang i vindauga. Slik kom han seg ut, og ned for festninga låg Skjerdal klar med ein robåt.
Fenstad reiste vidt i kring i Sør-Noreg det neste halvåret. Han var tilmed ein tur innom Sverige. Måndag 15. desember 1823 kom han i fylgje med ein annan omstreifar til garden Alme i Hareid på Sunnmøre og vart der verande i fire dagar. Fredagen for han tvers over Vartdalsfjorden til den einbølte garden Bjørndal i Vartdal, noko Alme-folket fann underleg då dei to hadde sagt å vere på tur til Trøndelag. Etter å ha overnatta to netter på Bjørndal reiste dei vidare til grannegarden Flåskjer. Måndag 22. desember rodde dei ut til Brandal i Hareid. Kvar dei kom, bad dei å få veksle pengar. Futen, Andreas Landmark, heldt til Brandal og då han fekk sjå to av dei veksla pengesetlane, forstod han dei var falske.
Dei to omstreifarane vart arrestert i Brandal. Saka mot dei to vart ført i Brandal og i arresten i Kolvika i Borgund (no Ålesund). Futen Landmark var aktor. Ei rekkje vitne vart avhøyrde, hovudvitna var Ivar Andersson Alme og Hans Larsson Bjørndal. Først i slutten av februar vedgjekk Fenstad kven han var.
Domen over dei to omstreifarane fall 20. november 1824 på Håkonsholmen i Ulstein. Den eine, Hans Kristiansen, vart dømd for å streife om utan lovleg pass. Fenstad vart dømd frå liv og ære. Han var ”et i Ondskab aldeles forhærdet og uforbederlig Menneske”.
28. juni 1825 stadfesta Høgsterett den fjerde dødsdomen, kong Karl Johan skreiv 11. oktober 1825 under på at domen skulle fullbyrdast.
Avrettinga
Avrettinga av Jens Amundsson Fenstad fann stad på Nordnes i Bergen 9. november 1825. Skarprettar var Johannes Mühlhausen. Same kvelden vart liket gravlagt utanfor kyrkjegarden ved St. Pauli kyrkje.
Honningkryparar
Honningkryparar, Cyanerpes, er ei biologisk slekt av fire fugleartar tanagarfamilien. Dei lever i neotropiske område frå Mexico sør til Brasil.
Habitatet er i trekroner i skog eller utkanten av skog. Som namnet ymtar om, er dei spesialiserte nektaretarar med lange, boga nebb.
Dei fire honningkryparartane i slekta har fargerike bein, lange venger og ein kort hale. Hannane er vanlegvis skinande lillablå og hoene grønaktige.
Artslista
Cyanerpes i rekkjefølgje etter Clementslista versjon 6.10 frå august 2015 med norske namn etter Norske navn på verdens fugler.
Swanage
Swanage er ein liten kystby søraust i Dorset i England. Han ligg aust på Isle of Purbeck, om lag 10 km sør for Poole og 40 km aust for Dorchester. Byen har kring 10 000 innbyggjarar. I nærleiken ligg Ballard Down, Old Harry Rocks, med Studland Bay og Poole Harbour i nord og Durlston Bay og Durlston Country Park i sør.
Byen ligg heilt aust på Jurassic Coast, ein verdsarvstad.
Elva Dzirula
Dzirula (georgisk ძირულა) er ei elv i Imereti vest i Georgia. Ho er ei sideelv til Qvirila frå venstre. Ved elva i elvedalen ligg mellom anna landsbyane Kveda Tseva, Boriti og Sjrosja.
Lina Sandell
Karolina Wilhelmina Sandell-Berg var ein svensk diktar. Ho er kjend for sine kristelege songar og salmar, prega av den roseniusanske vekkinga.
Skigard
Ein skigard er eit enkelt gjerde laga av trestaurar og kløyvde skier, mest av gran.
To og to staurar vert sette i bakken på kvar side av gjerdelinja, ein hovudstaur og ein hjelpestaur. Hovudstaurane er om lag 5-7 cm tjukke ved rota, 2 til 3 m lange og spissa i nedre enden. Hjelpestaurane er 4 - 5 cm tjukke og 1,5 til 2 m lange. Mange stader var det ein alen (om lag 63 cm) mellom staurpara, men andre stader kunne avstanden vera større, opptil 3 alen.
Lina Sandell
Som vaksen fekk ho teneste som sekretær for faren, inntil ho 25 år gammal vart augnevitne til at faren drukna.
Skigard
Staurparet vert bunde saman med mjuke vidjeband av vier, selje, bjørk eller svei av småvaksen gran. I moderne tid er ståltråd meir vanleg. På minst to av desse surringane kviler dei skråstilte, langsgåande skiene, tradisjonelt av kløyvd gran, eller i nyare tid ofte av bord eller bakhon.
Lina Sandell
Lina Sandell heldt fram som diktar. Songane gav ho ut i hefte, og komponistar og songarar tok dei til seg. Ho vart tilsett som litterær medarbeidar i Evangeliska Fosterlandsstiftelsen. Gjennom dette arbeidet vart ho kjend med kristne leiarar i Sverige, og ho fekk reise utanlands. Her arbeidde ho til ho i mai 1867 vart gift med grosserar C.O. Berg.
Skigard
Skiene er gjerne frå 3 til 3,5 m lange. Dei vert kløyvde av seinvaksen gran med rotmål kring 20 cm eller mindre. Emnet vert først kløyvd i to med kilar av lauvtre, deretter vert kvar halvkløyving kløyvd vidare til mindre skier. Av nedre lengda kan ein få 12 eller fleire skier. Nedre enden av kvar skie kviler på bakken. Vanleg vinkel med terrenget er 1 : 3 eller om lag 15-20 grader. Det bør vera minst 4-5 skier i høgda, men ikkje fleire enn 8-10 i den 1,10 m høge skigarden, høg nok til at dyr ikkje kjem over og tett nok til at småfe ikkje kjem igjennom. Overkanten av skigarden skal helst vera bein og fylgje terrengforma.
Å setje opp ein skigard var enkelt, men krevjande. Bruk av uimpregnert trevirke og kontakt med jord gjorde at ein måtte gjere vedlikehald jamleg. Skigarden vart ofte lågare og delvis roten nokre stader. Materiala pleidde å vere tilgjengelege på same stad som gjerdet, så ein kunne lett hogge seg nytt.
Lina Sandell
Mot slutten av livet fekk mannen økonomiske problem, han vart slått konkurs og mistenkt for lovbrot. Dei mista alt av pengar og mange venner.
Skigard
Som gjerdetype har skigard truleg vore i bruk frå forhistorisk tid] av. Han vart avløyst av enklare gjerdetypar som var lettare å halde ved like, som ståltråd og [[netting, men er no teke i bruk som pyntegjerde i staden for stakitt, gjerne i miljø der det passar inn.
Lina Sandell
Lina Sandell sine songar
Det meste av diktinga til Lina Sadell vart publisert i blad og småhefte. Nokre få gonger gav ho sjølv ut salmesamlingar:
I alt skal ho ha skrive rundt 1700 salmar eller songar, blant dei
Skigard
Den engelske presten Richard Carter Smith vitja Noreg i 1838 og skildra gjerdetypen slik (han laga også ei skisse i margen):
Sjruti
Sjruti (sanskrit श्रुति śruti) er eit sanskritord som tyder 'det som blir høyrt'. I dag er ordet brukt med forskjellige tydingar i indisk musikk og hinduisme.
Sjruti i hinduisme
Sjruti er ei av to hovudkjelder for lover i hindu lovkunne og religion. Sjruti kan omsetjast som 'openberring', og smrti, den andre hovudkjelda, som 'tradisjon'. Hinduar trur at vismenn 'høyrde' sjrutiane då dei sat og fordjupa seg i Gud. Alle hinduar godtek at vedaene og bhagavad-gitaen er sjruti, men det finst også andre bøker som berre nokre hinduar ærar på denne måten.
Sjruti i indisk musikk
Sjruti er eit omgrep i indisk musikk, og kan her tyda to ting:
Sjruti kan også tyda berre 'melodi', og har denne tydinga i uttrykk som det tamilske 'sruthi suddham' (å syngja eller spela reint).
Ortofoni
Ortofoni er lydrett skrivemåte, det vil seia at skriftspråket i stor grad svarer til uttalen av eit språk. Ein motsvarande normeringsmåte er etymologisk skriftspråksnormering.
Fordelen med ortofon språksnormering er at det blir lettare for talarane av språket å lesa og skriva det. Ulempene er at det som regel finst mange ulike måtar å snakka eit språk på (hovudsakleg på grunn av dialektar), slik at det å finna ei sams ortofon skriftnorm er vanskeleg eller umogleg. Endringar i talemålet gjer også at skriftspråket anten må endrast ofte eller bli mindre ortofont med tida.
Den danske språkforskaren Rasmus Rask la fram ein ortofon tilnærmingsmåte til skriftspråksnormering der han meinte at tilhøvet mellom språklydar og bokstavar skulle vera ein til ein. Den norske læraren Knud Knudsen tok utgangspunkt i denne læra då han utvikla bokmålet ut frå talemålet til «de Dannede» i Noreg.
Fotnotar
Ortografía fonética
Snodgrass Island
Snodgrass Island er ei øy som er 2,5 nautiske mil (4,6 km) lang og som ligg nordaust for Pickwick Island i Pitt Islands i Biscoe Islands. Ho vart vist på argentinske kart frå 1957. Ho vart namngjeven av United Kingdom Antarctic Place-Names Committee (UK-APC) i 1959 etter den fiktive personen Augustus Snodgrass, medlem av Pickwick Club i Charles Dickens-romanen The Pickwick Papers.
Nord-Afrika
Nord-Afrika er den delen av Afrika som ligg nord for Sahara, og skil seg språkleg, kulturelt og klimamessig frå resten av kontinentet. Området omfattar Vest-Sahara, Tunisia, Marokko, Algerie, Libya og Egypt. I vide definisjonar vert Mauritania, Sudan, Etiopia og Eritrea òg tekne med ettersom dei har hatt mykje av dei same kulturelle påverkingane frå Arabia og islam. I snevre definisjonar vert Egypt utelatt.
Kultur
Innbyggjarane og kulturen i Nord-Afrika har røter frå både Afrika og Midt-Austen, men dei er i dag mest knytte til den arabisk-talande muslimske verda. Fleirtalet av menneska som bur der er muslimar, men ein finn òg kristne og jødar. Hovudspråka i området er ulike arabiske dialektar og berberspråk.
Ein kan dela regionen inn i tre ulike kulturelle område: Maghreb i nordvest), Sahara, og Nildalen i aust.
Dei vestlege områda i Maghreb og Sahara er prega av berbisk og arabisk kultur, i tillegg til tidlegare påverknad frå middelhavsfolk som nubiarar, grekarar, fønikarar, romarar og vandalar. I Sahara går eit skilje mellom fastbuande i oasar og nomadiske beduinar og tuaregar.
Nildalen kan spora kulturen sin tilbake til faraotida i det gamle Egypt, og har i tillegg til ein muslimsk majoritet grupper av kristen koptarar. Lenger sør i området bur hovudsakleg ikkje-muslimske nilotar og nubaer.
Historie
Opphavleg var innbyggjarane i det meste av Nord-Afrika svarte afrikanarar, men mange av desse forlet området då Sahara vart ein ørken. Ein av verdas eldste sivilisasjonar oppstod i Egypt for fem tusen år sidan. Sidan grunnla fønikarane og romarane koloniar langs kysten.
Området vart invadert av muslimske arabarar på 600-talet, og regionen med unntak av Marokko kom sidan med i Det osmanske riket. På 1800-talet vart det kolonisert av Frankrike, Storbritannia, Spania og Italia. Alle dei nordafrikanske statane vart sjølvstendige på 1950- til 1970-talet, bortsett frå nokre små spanske koloniar lengst nord i Marokko, og Vest-Sahara, som fortsatt er okkupert av Marokko.
Storegut
Storegut er eit fjell i Luster kommune i Vestland og Vang kommune i Innlandet. Det har ei høgd på 1968 meter over havet og er det 217. høgaste fjellet i landet av fjella med primærfaktor på minst 50 meter.
Yusuke Goto
Yusuke Goto er ein japansk fotballspelar.
Han har spela for klubbane Oita Trinita og Hoyo Oita (2019).
Mondsee
Mondsee er ein innsjø i Øvre Austerrike-området av Salzkammergut og ligg i nærleiken av den større Attersee. Den sørvestlege strandlinja markerer grensa mellom delstatane Øvre Austerrike og Salzburg. Innsjøen ligg òg mellom Dei nordlege kalksteinsalpane i sør og sandstein-sona i sør. Fjellet Drachenwand ligg på sørsida av innsjøen, og er eit imponerande syn.
I 1864 vart det oppdaga restar etter pålelandsbyar frå yngre steinalder ved innsjøen.
Fisk som held til i innsjøen:
Testa Grigia
Testa Grigia er ein 3 315 meter over havet høg fjelltopp i Wallis-Alpane i regionen Aostadalen i Italia. Fjelltoppen ligg mellom fjelldalane Val d'Ayas og Valle de Lys, og er den høgste toppen mellom dei to dalføra.
Norsk fonologi
Vokalar
Dei fleste norske dialektane har 18 monoftongar og 6 diftongar.
Det er ein del variasjon dialektane i mellom når det gjeld realisering av vokalane, men variasjonen når det gjeld diftongar er større. Dei seks diftongane blir skrive ei, øy, au, ai, oi, ui. Dei tre første er vanlege, dei går attende til urnordiske diftongar, og fleire austlege dialektar har monoftong i staden for diftong her (t.d. stenrøs for steinrøys. Austlandsk bymålsuttale av diftongane er, trøndsk uttale av dei tre første er . Diftongane har ein del fellestrekk, t.d. er alle saman stigande, bortsett frå den siste, som er avvikande både ved å ha to høge vokalar, og ved at han er representert i ordforrådet med berre eit par ord: (å) huie og (i) hui (og hast).
Lengde
Norske vokalar kan vere korte eller lange. Fonologisk sett har konsonantar ikkje lengdeskilnad i norsk, med unntak berre for nokre få dialektar. Sjølv om det er mogleg å måle ein liten skilnad i lengde mellom konsonantar, er dette alltid avhengig av vokallengde på standard norsk, og skilnaden er langt mindre enn han er det for lange og korte vokalar.
Skilnaden mellom lette og tunge stavingar er avhengig av lengde. Ei tung staving i standard norsk er ei staving med konsonant og/eller med lang vokal i rimet i stavinga.
Trykk
Trykk i norsk fell på den siste tunge stavinga i stammen av ordet (der ei tung staving er ei staving som sluttar på lang vokal eller vokal + konsonant). I den opprinne norske delen av ordforrådet inneber dette at trykket fell på første staving:
For ein del ord gjeld ikkje denne regelen. Desse må bli markert som unntak i leksikon, slik at siste stavinga av stammen er «usynleg» for trykkplassering. Det gjeld m.a. lånord på -or, og ein del andre ord
Tonelag
I dei fleste norske dialektane blir hovudtrykk realisert på ein av to ulike måtar, anten som tonelag 1 eller som tonelag 2. Tonelag 2 går historisk attende til ord som hadde to stavingar i gammalnorsk. Dermed har dei fleste fleirtalsformene tonelag 2 (2hestar, 2piler). Omlydssubstantiv hadde fleirtalsendring utan konsonant, og har dermed tonelag 1 i dag (1føtter, 1hender).
Nye lånord får som regel tonelag 1 (1kajakk, Tim1buktu). Tonelag i samansette ord er fordelt etter eit komplisert mønster, der tendensen er at viss konsonantane rundt samansetjingsfuga er ustemte og/eller obstruentar, er det meir sannsynleg med tonelag 1. Det er som om slike konsonantar utgjer ei stor hindring som er med og deler ordet i to, slik at det blir tonelag 1, mens stemte konsonantar er med og held ordet saman, prosodisk sett. Såleis heiter det 1ferskfisk men 2villaks.
I dialektane blir tonelaga realisert ulikt, men den leksikalske tilordninga er stort sett den same frå dialekt til dialekt. Hovudinndelinga går mellom lågtonedialektar (Austlandet og Trøndelag) og høgtonedialektar (Vestlandet og Nord-Noreg). Lågtonedialektar realiserer tonelag 1 som lågtone og tonelag 2 som fallande tone, mens høgtonedialektar realiserer tonelag 1 som høgtone og tonelag 2 som stigande tone. Dette er ei forenkling, særleg i grenseområda mellom dei to hovudsystema er tilhøva meir komplekse.
Ikkje alle dialektar har tonelag. Tonelag manglar i dialektane rundt Bergen, og i Nord-Noreg frå Nord-Troms og nordover. Begge desse områda er område som har hatt stor grad av språkkontakt med andre språk, og i alle fall for Nord-Noreg er nok finsk og samisk substrat grunnen til det manglande tonelaget.
Naoto Kamifukumoto
Naoto Kamifukumoto er ein japansk fotballspelar.
Han har spela for klubbane Oita Trinita, FC Machida Zelvia og Tokyo Verdy (2019).
Kvartermeister I klasse
Kvartermeister I klasse var ei tidlegare militær grad i Sjøforsvaret. Den tilsvarte oversersjant i Hæren og vingsersjant i Luftforsvaret, og var plassert mellom kvartermeister og flaggkvartermeister.
Gradene kvartermeister I klasse og flaggkvartermeister opphøyrde 1. juli 1975, og befalet fekk høvesvis offisersgradene fenrik og løytnant. Hærordninga av 1. januar 1977 gjorde at dei eldste av dei gamle flaggkvartermeistrane fekk kapteinløytnants grad.
Asle Myro
Asle Knutsson Myro var ein norsk gardbrukar, kjend som stordansar og kjempekar, frå Hol i Hallingdal.
Vitskapleg metode
Vitskapleg metode viser til teknikkar for å utforske fenomen, tileigne seg ny kunnskap eller rette på eller integrere tidlegare kunnskap. Metoden baserer seg på å samle observasjonar og empiriske og målbare data etter særskilde vurderingsprinsipp. Ein vitskapleg metode består av å samle data gjennom observasjonar og eksperiment, samt å formulere og teste hypotesar.
Asle Myro
Asle Myro var frå sjølve Holet, og namnet hans er knytt til springaren «Raggsteindalsslåtten», som seinare vart kalla opp etter han. Han var kjend som ein god dansar i samtida, og var ovende sterk. Mellom anna skal han ha lyft ein kubbestol etter tennene. Bitemerka hans kan framleis sjåast i den stolen han lyfte. Asle var og den første handelskaren i Hol med fast krambu.
Vitskapleg metode
Sjølv om prosedyrane varierer frå ein vitskap til ein annan er det ein del kjenneteikn som skil vitskaplege metodar frå andre kunnskapsmetodar. Vitskapsfolk legg fram ein hypotese som forklaring på eit fenomen og formar eit eksperiment for å teste desse hypotesane. Desse skritta må vere mogelege å gjenta slik at ein kan føresjå framtidige resultat. Teoriar som omsluttar større område kan binde saman hypotesar i ein logisk samanheng. Dette kan så nyttast til å danne nye hypotesar eller plassere forskjellige hypotesar i ein samanheng.
Asle Myro
Asle gifta seg i 1839 med ei enke, Anne Knutsdotter Nedremyr, som var dobbelt så gamal som han. Han var 28 år og ho 56. Gjennom giftet fekk han seg gard, men klaga seinare over at han berre såg «grått i grått» når han vakna om morgonen.
Vitskapleg metode
Ei anna side med desse metodane er at prosessen må vere objektiv nok til at ein kan redusere misvisande tolkingar av resultata. Det vert òg forventa å dokumentere, arkivere og dele alle data og metodar slik at andre forskarar kan verifisere resultata og prøve å reprodusere dei. Dette gjer òg at ein kan gjere statistiske målingar av kor pålitelege resultata er.
Diogo Antunes de Oliveira
Diogo Antunes de Oliveira er ein brasiliansk fotballspelar.
Kienberg i Sveits
Kienberg er ein kommune i distriktet Gösgen i kantonen Solothurn i Sveits. Kommunen har innbyggjarar  og eit areal på. Kommunesenteret ligg 549 meter over havet.
Diogo Antunes de Oliveira
Han spela for klubben Vegalta Sendai.
Kienberg i Sveits
Kommunen ligg ved grensa mellom Juraplatået og Fricktal. Han ligg ved vegen over Salhöhepasset.
Torpedobåten «Rap»
Rap er ein torpedobåt bygd for Den norske marinen i 1873 og vert rekna som den fyrste dedikerte torpedobåten i verda. Namnet kjem frå den danske stavemåten av rapp og tyder kjapp. Båten var 18 meter lang, hadde ein toppfart på 14,5 knop og deplasement på 10 tonn. Totalt hadde Rap eit mannskap på sju mann, første sjef var kapteinløytnant Koren. Rap blei levert frå Thorneycroft i England i 1873. På dette tidspunktet var ho eitt av dei raskaste fartøya i verda.
Opphavleg skulle Rap utstyrast med stangtorpedo, men etter utprøving med slepetorpedo vart ho utstyrt med det. I 1879 vart båten utstyrt med utskytingsrammer for motoriserte torpedoar.
Båten har òg gjeve namn til ein eigen klasse på seks MTBar som vart bygd på 1950-talet.
Qvirila
Qvirila (georgisk ყვირილა) er ei elv som i hovudsak ligg i Imereti vest i Georgia. Ho er ei sideelv til Rioni frå venstre og har opphavet sitt i fjellkjeda Ratsji.
Ved elva ligg byane Satsjkhere, Tsjiatura og Zestaponi.
Lostorf
Lostorf er ein kommune i distriktet Gösgen i kantonen Solothurn i Sveits. Kommunen har innbyggjarar  og eit areal på. Kommunesenteret ligg 451 meter over havet.
Kommunen ligg nær foten av Dottenberg og Reitifluh. Han består av landsbyen Lostorf og grendene Mahren og Bad Lostorf.
Ranastongi
Ranastongi er eit fjell i Vang kommune i Innlandet og Hemsedal kommune i Viken. Den høgaste toppen er Store Ranastongi med ei høgd på 1 900 meter over havet og er det 290. høgaste fjellet i landet av fjella med primærfaktor på minst 50 meter.
Midtre Ranastongi er ein annan topp på fjellet med ei høgd på 1888 meter over havet, som er den 306. høgaste fjelltoppen i Noreg.
Faaker See
Faaker See er ein alpeinnsjø nord for Mittagskogel i delstaten Kärnten i Austerrike. Elvene Wourounitza og Rotschitza gjev vatn til innsjøen. Wourounitza fører med seg fine kalkpartiklar ut i innsjøen, noko som gjev innsjøen den spesielle turkise fargen. Området er populært blant turistar og her finn ein både hotell, gjesthus, pensjonat og campingplassar med restaurantar, caféar og pubar. Her kan ein mellom anne vindsurfe, segle og spele golf, i tillegg til ei rekkje andre sportsaktivitetar. European Bike Week er eit årleg arrangement her første veka i september.
Indre-et-Loire
Indre-et-Loire er eit departementet vest i sentrale delar av Frankrike. Departementet ligg i regionen Centre, og er kalla opp etter elvane Indre og Loire.
Historie
Indre-et-Loire er eit av dei 83 opphavlege departementa som vart oppretta 4. mars 1790 under den franske revolusjonen. Det vart danna av den tidlegare provinsen Touraine.
Geografi
Departementet er i dag ein del av regionen Centre og grensar til departementa Loir-et-Cher, Indre, Vienne, Maine-et-Loire og Sarthe.
Turisme
Indre-et-Loire har fleire eineståande châteaux som er open for turistar. Av desse finn ein:
Demografi
Innbyggjarane i departementet vert på fransk kalla Tourangeaux etter den gamle provinsen Touraine.
Langeskavlen
Langeskavlen er eit fjell i Vang kommune i Innlandet. Det har ei høgd på 1878 meter over havet og er det 324. høgaste fjellet i landet av fjella med primærfaktor på minst 50 meter.
Pablo Picasso
Pablo Picasso var ein spansk kunstnar som hadde stor innverknad på europeisk kunst på 1900-talet.
Saman med Georges Braque utvikla han ein eigen målarstil, kubismen. Måleria hans er blitt verdskjende og blir selde for svært høge summar. Picasso skapte kunst i nesten 80 år, med ein anslått produksjon på over 20 000 verk. Dei best kjende måleria hans er Les Demoiselles d'Avignon (1907) og Guernica (1937).
Picasso var fødd i Málaga i Spania som Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Ruiz y Picasso.
Lowrey-orgel
I 1960- og 1970-åra var Lowrey den største produsenten av elektriske orgel i verda. I 1989 produserte Lowrey Organ Company orgel nummer éin million. Fram til 2011 vart dei moderne Lowrey-orgla bygde i LaGrange Park i Illinois, før produksjonen av somme modellar vart flytta til Indonesia.
Lowrey-orgel vart nytta av somme rockegrupper i 1960- og 1970-åra. Garth Hudson, klaverspelar i The Band, spelte på Lowrey Festival-orgel på somme av dei mest kjende songane til gruppa, som på «Chest Fever» frå 1968. Lowrey-orgelet kan òg høyrast på fleire The Beatles-songar, som «Being for the Benefit of Mr. Kite!» (frå Sgt. Pepper's Lonely Hearts Club Band) og opninga av «Lucy in the Sky with Diamonds». The Who nytta eit Lowrey-orgel, gjennom ein synthesizer på songen «Baba O'Riley».
Mike Ratledge i Soft Machine spelte på eit Lowrey Holiday Deluxe Mike Oldfield spelte på instrumentet på albumet Tubular Bells og fleire seinare album.
I 1988 vart Lowrey kjøpt opp av Kawai.
Snubbin Island
Snubbin Island er ei øy som ligg 2 nautiske mil (3,7 km) vest for Pickwick Island ved vestenden av Pitt Islands i Biscoe Islands. Ho vart vist på argentinske kart frå 1957. Ho vart namngjeven av United Kingdom Antarctic Place-Names Committee (UK-APC) i 1959 etter Mr. Serjeant Snubbin, ein advokat i Charles Dickens-romanen Pickwick Papers.
Hallstatt-vatnet
Hallstätter See er ein innsjø i Salzkammergut i Austerrike. Overflatearealet er 13,5 km², og på det djupaste er han 125 meter. Innsjøen er eit populært turistområde, særleg for dykkarar. I oktober 2005 skjedde det derimot ei ulykke i ei saltgruve som ligg ovanfor innsjøen, og ca. 11 000 m³ saltlake rann ut i innsjøen (tilsvarar 3000-4000 tonn salt). Dette har ført til at heile innsjøen har vorte salt, noko han kan vere i fleire år framover. Dette har igjen gått ut over den naturlege fiskestanden i innsjøen.
Loches
Historie
Loches (romersk Leucae) voks opp rundt eit kloster grunnlagd rundt 500 av St. Ours og høyrte til grevane av Anjou frå 886 til 1205. I 1205 vart han erobra av Kong John av England frå Filip Augustus, og frå midten av 1200-talet fram til og med Karl IX av Frankrike var slottet i byen residens for kongane av Frankrike.
Worbarrow Bay
Worbarrow Bay er ei stor, grunn bukt like aust for Lulworth Cove i Dorset i England og er ein del av verdsarvstaden Jurassic Coast.
Her kan ein sjå kalkstein frå krittida i vest og purbeck-lag i aust, der dei dannar neset Worbarrow Tout.
Worbarrow Bay er berre tilgjengeleg når Lulworth skytefelt er opent for ålmenta. Det går tursti til bukta langs Tyneham Gwyle, frå området nær spøkelsesbyen Tyneham.
Nordvestenden av bukta vert kalla Cow Corner.
Vingsersjant
Gradene vingsersjant og stabssersjant opphøyrde 1. juli 1975 og befalet fekk høvesvis offisersgradene fenrik og løytnant. Hærordninga av 1. januar 1977 gjorde at dei eldste av dei gamle stabssersjantane fekk kapteins grad.
Raslet
Raslet er eit fjell i Vang og Øystre Slidre kommune i Innlandet. Det har ei høgd på 1854 meter over havet og er det 351. høgaste fjellet i landet av fjella med primærfaktor på minst 50 meter. Fjellet er det høgaste i Øystre Slidre.
Askvoll sokn
Askvoll sokn er eit kyrkjesokn i Sunnfjord prosti i Den norske kyrkja. Soknet tilsvarer sidan 2006 Askvoll kommune i utstrekking. Då vart Holmedal sokn og Vilnes sokn slegne saman med gamle Askvoll sokn til eitt sams sokn. Før samanslåinga femnde Vilnes sokn vestre delen av Atløy og øyene utom, med Bulandet og Værlandet, medan gamle Askvoll sokn femnde resten av det som var Askvoll kommune til 1990 og Holmedal sokn omfatta den delen av Askvoll som vart overført frå Fjaler kommune i 1990, det vil seie austre delen av kommunen på nordsida av Dalsfjorden. Før grensebrigdet med Fjaler i 1990 omfatta Askvoll sokn også ein del av området på sørsida av Dalsfjorden. Soknet har tre kyrkjer og eit kapell; Askvoll kyrkje i Askvoll sentrum, Vilnes kyrkje på Atløy, Holmedal kyrkje i Holmedal og Kvammen kapell i Kvammen. Dessutan er Bulandet bedehuskapell i Bulandet, Værlandet bedehuskapell i Værlandet og Stongfjorden bedehuskapell i Stongfjorden vigsla til gudstenestebruk i Den norske kyrkja. Askvoll, Vilnes og Holmedal har alle vore kyrkjestader sidan mellomalderen.
Obligat
Obligat (italiensk obbligato) er eit omgrep som tyder forplikta, bunden eller naudsynt. I musikk tyder det som regel at det ei stemme eller eit instrument i eit ensemble som ikkje skal utelatast. Dette kan tyde at ein passasje skal spelast nøyaktig slik han er skriven, eller berre av det spesifiserte instrumentet utan endringar eller utelatingar.
Det motsette tilfellet er ad libitum, som i denne samanhengen tyder at stemma er valfri.
Merk derimot at i visse tilfelle vert omgrepet nytta heilt motsett, om ei stemme som kan utelatast, til dømes obligatfiolin.
Obligat akkompagnement
Eit obligat akkompagnement er sin satsteknikk utvikla under wienerklassisismen der eit karakteristisk utforma akkompagnement er integrert med hovudstemma og dannar ein kompositorisk heilskap.
Weymouth Bay
Weymouth Bay er ei lukka bukt på sørkysten av England i Dorset. Ho er verna frå erosjon av Chesil Beach og Isle of Portland og har sjølv fleire strender, mellom anna Weymouth Beach, ei stor sandstrand som strekkjer seg frå feriestaden Weymouth, langs forstadane til Greenhill, Lodmoor og Preston til like forbi Furzy Cliff ved Bowleaze Cove. Den vakre naturen her har gjeve bukta kallenamnet «Englands svar på Napoli».
Farvatnet her er glimrande for segling og seglekonkurransane under sommar-OL 2012 skal haldast her.
Weymouth Bay ligg om lag midt på Jurassic Coast, ein verdsarvstad på sørkysten av England.
Niedergösgen
Niedergösgen er ein kommune i distriktet Gösgen i kantonen Solothurn i Sveits. Kommunen har innbyggjarar  og eit areal på. Kommunesenteret ligg 377 meter over havet.
Kommunen ligg langs elva Aare. Han består av landsbyen Niedergösgen og ein del av Mühledorf.
Symington Islands
Symington Islands er ei gruppe småøyar som ligg 21 km vest-nordvest for Lahille Island i Biscoe Islands. Ho vart kartlagd av British Graham Land Expedition (BGLE) under Rymill, 1934-37. Ho vart namngjeven av United Kingdom Antarctic Place-Names Committee (UK-APC) i 1959 etter J.D.L. Symington, flyfotograf i Falkland Islands and Dependencies Aerial Survey Expedition (FIDASE) i dette området i 1956-57.
BZFlag
BZFlag (Forkortning av Battle Zone capture the Flag) er eit dataspel basert på open kjeldekode og OpenGL. Spelaren køyrer ein stridsvogn frå eit fyrste persons perspektiv. Spelarane er oppdelt i lag, og skal skyte stridsvogner frå det andre laget. Ein spelar må fyrst kopla seg opp mot ein speltenar på Internett som definerer reglar og utsjånaden til den verda ein speler i. Den som køyrer speltenaren kan sette opp eigne reglar for sitt spel. Ei verd kan bli sett opp som «Capture the flag» (Fang flagget), der kvart lag skal beskytte sitt flagg og samtidig prøve å fange motstandarens flagg. «Rabbitt Chase» (Kaninjakt) gåt ut på at ein av spelarane fungere som kanin og skal jaktast på av dei andre spelarane. «Free for all»(Fritt fram) går ut på å skyte motstandaren utan noko vidare objektiv.
Hiroshi Futami
Hiroshi Futami er ein japansk fotballspelar.
Han spela for klubben Vegalta Sendai.
Flaggkvartermeister
Flaggkvartermeister var den høgeste underoffisersgrada i Sjøforsvaret fram til revisjonen i 1975. Grada tilsvarte stabssersjant i Hæren og Luftforsvaret. Distinksjonane var 2 breie gallonar tilsvarande Kvartermeister.
Gradene kvartermeister I klasse og flaggkvartermeister opphøyrde 1. juli 1975, og befalet fekk høvesvis offisersgradene fenrik og løytnant. Hærordninga av 1. januar 1977 gjorde at dei eldste av dei gamle flaggkvartermeistrane fekk kapteinløytnants grad.